Að reyna ávallt að koma til móts við þarfir og væntingar viðskiptavina sinna innan marka laga , reglna og samþykkta sveitarstjórnar . Að leitast við að sýna viðskiptavinum sviðsins og samstarfsmönnum jákvæðni og þjónustulund og gæta jafnræðis við alla . Að starfsmenn sviðsins vinni saman sem samstilltur hópur að markmiðum þess . Að unnið sé eftir Þjónustustefnu sveitarfélagsins . Að starfsmenn gæti trúnaðar um það sem þeir fá vitneskju um í starfi sínu og leynt skal fara með samkvæmt lögum , fyrirmælum yfirmanna eða eðli málsins samkvæmt . Að leitast við að gera betur í dag en í gær og ennþá betur á morgun . Markmiðið er hámarksnýting og lágmarkssóun . Hlutverk veitu - og hafnasviðs : Hafnasjóður Dalvíkurbyggðar á og rekur þrjár hafnir , á Hauganesi , Árskógssandi og á Dalvík . Þær eru bæði atvinnufyrirtæki og uppspretta atvinnutækifæra . Markmið Hafnasjóðs er að veita eins góða þjónustu og unnt er og efla eftir föngum atvinnusköpun í sveitarfélaginu . Viðskiptavinir eru einkum útgerðaraðilar sem reka skip , báta og ferjur , einstaklingar og félög sem leigja húsnæði af hafnasjóði , flutningaskip og aðrir flutningsaðilar . Hlutverk Vatnsveitu Dalvíkurbyggðar er að sjá til þess að nægjanlegt gott vatn sé til staðar , á veitusvæði hennar , sem fullnægir þörfum íbúa og fyrirtækjum sem þar starfa . Til þess að tryggja að svo sé er fylgst með gæðum vatnsins , búnaði á brunnsvæðum , bæði dælum og lagnakerfi . Á Vatnsveituna er einnig lögð sú skylda að tryggja að nægjanlegt eldvarnarvatn sé ætíð til staðar á því veitusvæði sem Vatnsveitan þjónar . Hlutverk Hitaveitunnar er að sjá til þess að nægjanlegt heitt vatn sé til staðar , á veitusvæði sínu , sem fullnægir þörfum íbúum í Dalvíkurbyggð og fyrirtækjum sem þar starfa . Hlutverk Fráveitunnar er að taka við fráveituvatni og koma því til viðtaka með þeim hætti sem löglegt er hverju sinni . Hér er átt við að þau útræsi sem Fráveita notar uppfylli lög og reglugerðir . Það sama á við um þær rotþrær sem Fráveitan sér um að tæma . Sviðsstjóri veitu - og hafnasviðs er Þorsteinn Björnsson , hann er með netfangið steini@dalvikurbyggd.is . Einnig er hægt að ná á honum í síma 460 4900 .